Jeg har været 30 år hos et andet selskab. Det var en dygtig sælger som fik mig til at skifte. Lovede flot dækning, gode priser og god service. Efter assurandør-besøg okt 2014 har jeg mange gange fortrudt skiftet til Tryg. Assurandøren havde ikke meget til overs for de andre selskaber, men da han havde min underskrift var han hurtigt ude af døren og herefter umulig at få fat i. Jeg kunne ikke få at vide hvornår mine forsikringer overgik til Tryg, kunne ikke se mine aftaler og jeg fik mine policer EFTER de var trådt i kraft. 

Det værste øjeblik var, da jeg opdagede, at der slet ikke var en police på bilen. Efter 1½ uge i uvished blev der fremsendt en police, men bare ikke på den rigtige bil. Policen ER stadig forkert selvom de har forsøgt at rette, så den sag må vi gå videre med. En forkert police får fatale konsekvenser for sagsbehandlingen, når taksatoren skal bruge oplysningerne i forbindelse med et såkaldt fiktivt salg. I øvrigt en besynderlig metode, hvor vi kom rigtig meget i klemme og det har kostet os rigtig mange penge. En reparation kunne ikke komme på tale, da de ikke ville love mig at der ikke blev anvendt brugte reservedele. Det er jeg stadig ked af. Jeg ville gerne have beholdt min bil, men blev presset til den anden løsning.
Vi anmeldte uheldet med bilen og modtog vi kvittering. Det var et uheld, hvor vi var uden skyld. Det var vi enige med Tryg om. 6 uger senere fik vi imidlertid at vide, at der var udbetalt erstatning til modparten, idet vi havde den fulde skyld. Besynderlig sagsbehandling. I 6 uger hørte vi intet. Der var ingen som kontaktede os for at høre, om det kunne være rigtigt, at vi havde skiftet forklaring. Det var tydeligt at skadebehandleren havde misforstået vores medsendte skitse. Men vi kunne ikke få rettet fejlen. Vi har så på opfordring indsendt en indsigelse. Men uden resultat. Og lige nu sidder der så en modpart i det pågældende uheld og griner stort. Det har jeg det rigtig skidt med. Har fået at vide, at jeg bare kan klage. Hvad er det for en måde at behandle os på?
Og som om det ikke er nok. Nu bliver vi også afkrævet ekstra selvrisiko for ”ung fører bag rattet”. Men det er jeg aldrig blevet oplyst om og det står heller ikke noget om i hverken den første, anden eller tredje police, som jeg har modtaget. Den opkrævning er udsendt pr. automatik. Prøv nu at være lidt mennesker og kig rigtigt på sagerne. Jeg ved godt i har travlt. Det har i sagt hver gang jeg har ringet til jer. Og man fornemmer det også tydeligt når man bliver afvist. I har ikke tid til at tale med os. Men det er jo netop når man er i krise, at i skal være der for os. I siger det handler om at være Tryg !
Det er meget underligt, at skulle skrive dette på TRUSTPILOT. Det ville være meget bedre, hvis der var et fornuftigt menneske, der ville snakke med mig hos Tryg. Allerhelst een man kan sidde overfor , så der ikke sker flere misforståelser. Jeg vil meget gerne have rettet fejlene, så jeg kunne overveje at blive som kunde hos Tryg. I sådan en kompliceret sag som denne ville det være rart, om man kunne blive tilbudt et konsulentbesøg. Men der er jo ikke et kontor man kan besøge. Måske kunne Tryg tilbyde at besøge mig? Som det er nu har jeg ærligt talt ikke lyst til at blive hos Tryg. BILSKADE har lavet ikke bare én, men flere fejl. Men som kunde har hos Tryg er man bare lille bitte i deres kæmpe store system.